B-29 Superfortress

B-29 Superfortress – „Boeing“ gamybos sunkusis bombonešis, naudotas Antrajame pasauliniame ir Korėjos karuose. Šio lėktuvo pirmasis skrydis įvyko 1942 m. rugsėjo 21 dieną. Paskutinis orlaivis pagamintas 1946 m. gegužės 28 d.

"B-29" sukurtas pagal 1939 m. pabaigoje JAV Aviacijos korpuso paskelbtas "superbombonešio" konkurso sąlygas, reikalavusias orlaivio, galinčio 400 mylių per valandą (640 km/h) greičiu nuvežti 20 tūkst. svarų (9100 kg) bombų 2667 mylias (4292 km). "Boeing" savo projektą, gavusį gamyklinį indeksą "Model 345", pateikė 1940 m. gegužės 11 d. Jis konkuravo su "Consolidated Aircraft" pateiktu "Model 33" (Consolidated B-32), "Lockheed XB-30", ir "Douglas XB-31".Willis, David. "Boeing B-29 and B-50 Superfortress". International Air Power Review, Volume 22, 2007, pp. 136–137

B-29 buvo technologiškai labai inovatyvus lėktuvas, pvz. tai buvo pirmasis JAV gamybos karinis lėktuvas su hermetizuojama pilotų kabina, automatizuota ugnies valdymo sistema, leidusia šauliai vienu metu šaudyti iš keturių pabūklų

Antrojo Pasaulinio karo metu B-29 buvo naudojami tik Ramiojo vandenyno karo veiksmų teatre. Šio modelio lėktuvai 1945 m. rugpjūčio 6 ir 9 d. numetė atomines bombas ant Hirosimos ir Nagasakio.

Penktojo dešimtmečio pabaigoje, į JAV kariuomenės ginkluotę priėmus dar didesnius bombonešius "Convair B-36", "B-29" buvo perklasifikuoti kaip vidutiniai bombonešiai. Vėliausi "B-29" variantai - "Boeing B-50 Superfortress" (pirminis indeksas - "B-29D") buvo naudojami tik pagalbinėms funkcijoms - jūros patruliavimui ir gelbėjimo koordinavimui, elektroninei žvalgybai, kuro papildymui ore, meteorologiniams tyrimams.

"B-29" plačiai naudoti Korėjos kare, kur atliko 20 tūkst. misijų, numetė 220 tūkst tonų bombų, numušė 27 priešo lėktuvus.United States Air Force operations in the Korean conflict, 1 July 1952 – 27 July 1953. Maxwell Air Force Base, Alabama: USAF Historical Division, 1956, p. 62. Karo metu JAV KOP neteko 78 "B-29", iš jų 57 buvo numušti ore, 21 - nekoviniai nuostoliai."USAF Losses in Korea ". www.alternatewars.com. Vieno B-29 įgulai 1950 m. gruodžio 6 d. pavyko numušti tuo metu vieną naujausių sovietinį reaktyvinį naikintuvą MiG-15 (pilotas - leitenantas N. Serikovas)."The Pains of the Post-War V-VS and the Birth of the Soviet Jet Flight". Korean War Database 

Korėjos karo metu paaiškėjo, kad propeleriais varomi lėktuvai negali sėkmingai gintis nuo greitų reaktyvinių lėktuvų ir "oras-oras" ir "žemė-oras" tipo raketų, todėl jau šeštojo dešitmemčio pradžioje pradėta "B-29" demobilizacija. Juos pakeitė reaktyviniai "Boeing B-47 Stratojet" ir "Boeing B-52 Stratofortress". Paskutinė kovinę misiją "B-29" atliko 1953 m. liepos 29 d.

"B-29" tapo pagrindu "Boeing" sukurti daug karinių ir civilinių modifikacijų - pvz. bombonešis "B-50 Superfortress" (jo varintas pavadinimu "Lucky Lady II" 1949 m. tapo pirmuoju lėktuvu be sustojimo apskridusiu pasaulį (94 val.)), krovininis lėktuvas "Boeing C-97 Stratofreighter" (1944 m.), keleivinis lėktuvas "Boeing Model 377 Stratocruiser", degalų papildymo ore lėktuvai "Boeing KB-29" (1948 m.) ir "Boeing KC-97" (1950 m.).
miniatiūra|"FIFI" (viršuje) ir "Doc" (apačioje)
1944-1945 m. keturi JAV KOP "B-29" dėl techninių gedimų arba priešo ugnies buvo priversti nusleisti Sovietų Sąjungoje. SSRS šie lėktuvai buvo nukopijuoti ir 1947-1949 m. atvirkštinės inžinerijos būdu gaminta jų nelicencinė kopija Tupolev Tu-4 (pagaminta 847 vnt.), taip pat šio lėktuvo pagrindu Tupolevo konstruktorių biure buvo kuriami keleiviniai lėktuvai Tu-70 ir Tu-75, bombonešiai Tu-80 ir Tu-85."Tu-4 "Bull" and Ramp Tramp ." // Wayback Machine // Monino Aviation.

XXI a. pradžioje buvo likę du JAV aviacijos paveldo išsaugijimo klubams priklausnatys skraidnatys "B-29", pavadinti "FIFI" (pagamintas 1944 m. gamyklinis Nr. 44-62070) ir "Doc". ""FIFI" priklauso ne pelno organizacijai "Commemorative Air Force" (Dalasas, Teksaso valstija), "Doc" (pagamintas 1944 m., gamyklinis Nr. 44-69972) - ne pelno organizacijai "Doc's Friends, Inc" (Vičita, Kanzaso valstija).

 Operatoriai 
miniatiūra|B-29 bombardavimo misijoje Korėjos karo metu, 1951 m.
miniatiūra|Britų KOP "Washington B.1" (Nr. WF502), 90-oji eskadrilė, 1952-09-20.


 Karališkosios Australijos karinės oro pajėgos (du buvę Britų KOP lėktuvai, bandymams)



 Karališkosios karinės oro pajėgos (87 vnt., pasiskolinti ir JAV KOP, naudoti 1950-1954 m. su indeksu "Washington B.1")



 Jungtinių Amerikos Valstijų armijos Karinės oro pajėgos
 Jungtinių Amerikos Valstijų Karinės oro pajėgos
 Jungtinių Amerikos Valstijų karinis jūrų laivynas (keturi buvę JAV KOP lėktuvai, naudoti su indeksu "P2B patrulinis bombonešis")



 SSRS KOP (trys buvę JAV KOP B-29, sovietams atitekę po avarinių nusileidimų SSRS teritorijoje, naudoti bandymams)

 Techniniai duomenys 
miniatiūra|Boeing B-29 Superfortress brėžinys iš trijų perspektyvų
miniatiūra|B-29 pilotų kabina
miniatiūra|Tūkstantojo B-29 pristatymo užsakovui ceremonija, 1945 m. vasario mėn. Boeing gamykla Vičitos mieste.
miniatiūra|"Boeing B-29" fiuzeliažo priekinio hermetizuojamo skryriaus surinkimas, "Boeing" gamykla Sietle

 Bendrosios characteristikos 

 Įgula: 11 (pilotas, antras pilotas, taikytojas, borto inžinierius, šturmanas, radijo operatorius, radaro operatorius, dešinysis šaulys, kairysis šaulys, centrinio ginklo operatorius, uodegos šaulys)
 Ilgis: 99 pėdos 0 colių (30,18 m)
 Sparno mojis: 141 pėda 3 coliai (43,05 m)
 Aukštis: 27 pėdos 9 coliai (8,46 m)
 Sparno plotas: 1 736 kv. pėdos (161,3 m²)
 Proilgis: 11,5
 Aerodinaminis profilis: 
 pagrindas: Boeing 117 (22%); 
 galiukas: Boeing 117 (9%)
 Pasipriešinimo kodeficientas esant nulinei keliamąjai galiai: 0,0241
 Priekinio skerspjūvio plotas: 41,16 kv. pėdos (3,824 m²)
 Svoris:
 tuščio: 74 500 svarų (33 793 kg)
 pilnasis: 120 000 svarų (54 431 kg)
 maksimalus kilimo: 133 500 svarų (60 555 kg)
 maksimalus kovinis su perkrova: 135 000 svarų (61 000 kg) 

 Jėgainė: keturi 28 cilindrų žvaigždiniai varikliai "Wright R-3350-23 Duplex-Cyclone" su turbokompresoriumi, po 2 200 AG (1 600 kW) galios kiekvienas
 Propeleriai: 16 pėdų 7 colių (5,05 m) skersmens, metaliniai, keturmenčiai, pastovaus greičio, pilnai fliugeriuojami

 Skrydžio duomenys 

 Greitis:
 maksimalus: 357 mylios per valandą (575 km/h, 310 mazgų)
 kreserinis: 220 mylių per valandą (350 km/h, 190 mazgų)
 smukos: 105 mylios per valandą (169 km/h, 91 mazgas)
 Skrydžio nuotolis:
 su pilnu kroviniu: 3 250 mylių (5 230 km, 2 820 jūrmylių)
 pervarymo: 5 600 jūrmylių (9 000 km, 4 900 jūrmylių)
 Skrydžio lubos: 31,850 ft (9,710 m) 
 Kilimo greitis: 900 pėdų/min (4,6 m/s)
 Aerodinaminis koeficientas: 16,8
 Sparno apkrova: 69,12 svaro į kv. pėdą (337,5 kg/m²)
 Galios ir svorio santykis: 0,073 AG svarui (0 120 kW/kg)

 Ginkluotė 
miniatiūra|B-29 šaulio darbo vieta
 Pabūklai:
 Dešimt pusės colio (12,7 mm) arba .50 kalibro kulkosvaidžių "Browning M2/AN" nuotoliniu būdu valdomuose bokšteliuose (nemontuota į bombardavimui atominėmis bombomis skirtą modifikaciją "Silverplate")
 Du .50 kalibro kulkosvaidžiai "Browning M2/AN" ir viena 20 mm kalibro aviacinė patranka "M2" uodegoje (patranka į vėlesnius modelius nebuvo montuojama)
 Bombos: 
 5 000 svarų (2 300 kg) skrydžiams virš 1 600 mylių (2 600 km; 1 400 jūrmylių) nuotoliu dideliame aukštyje
 12 000 svarų (5 400 kg) skrydžiams virš 1 600 mylių (2 600 km; 1 400 nmi) nuotoliu vidutiniame aukštyje
 20 000 svarų (9 100 kg) skrydžiams nedideliu nuotoliu mažame aukštyje
 Galimybė modifikuoti lėktuvą dvejų 22 000 svarų (10 000 kg) svorio bombų "Grand Slam" arba vienos 44 600 svarų gilaus įsiskverbimo bombos "T-12 Cloudmaker" tvirtinimui ant išorės laikiklių
 Branduolinės bombos "Mark I", "Mark III", "Mark 4" ir "Mark 6" (tik variantai "Silverplate").

 Šaltiniai 

 (EN)  "Boeing B-29" Boeing Corporation
 (EN) Bowers, Peter M. Boeing Aircraft since 1916. London: Putnam, 1989. ISBN 0-85177-804-6.
 (EN) Craven, Wesley Frank and James Lea Cate, eds. The Army Air Forces In World War II: Volume Five: The Pacific: Matterhorn to Nagasaki June 1944 to August 1945 . Washington, D.C.: Office of Air Force History, 1983.
 (EN) The Illustrated Encyclopedia of Aircraft (Part Work 1982–1985). London: Orbis Publishing, 1985.
 (EN) Mann, Robert A. The B-29 Superfortress Chronology, 1934–1960. Jefferson, North Carolina: McFarland & Company, 2009. ISBN 0-7864-4274-3
 (EN) Willis, David. "Boeing B-29 and B-50 Superfortress". International Air Power Review, Volume 22, 2007, pp. 136–169. Westport, Connecticut: AIRtime Publishing. ISSN 1473-9917. ISBN 1-880588-79-X.

 Išnašos 

Kategorija:Bombonešiai
Kategorija:Boeing orlaiviai
Kategorija:Vidursparniai